  Майя Бывальцева 28-тӥ куарусёнлы Удмуртиын 15 сюрс 500 тонна толйись но валэс пульдостурын (рапс) люказы ни. Кылем арысь та вакытэн ӵошатыса, со вить поллы тросгес, ивортэ элькунысь гурт возёсъя но сиён-юонъя министерстволэн пресс-службаез. Тросгес пульдостурын басьтыны луиз та будос улэ висъям музъемъёслэсь бадӟылазэс будэтыэ мен валче 2018-тӥ арысен пульдостурынэз кизён улэ висъям музъемъёс 9 сюрс 700 гектарлы йылӥзы но туэ 14 сюрс 800 гектарозь вуизы. Туннэ нуналлы гурт возёсъёс 10 сюрс 300 гектар вылысь рапсэз утялтӥзы ни. Пульдостурынзы тужгес но удалтэмын Вавож ёросын – отын гектарысь шорлыдын 23,8 центнер кидыс басьто. Алнаш но Граз ёросъёсын – гектарысь 21 центрен. Элькунъя шоро-куспо лыдпус 15 центнер луэ, со кылем арын мындагес ик. Тодэ вайытом, Удмуртиын 18 ёросъёсын ю-нянь утялтон ужъёссэс йылпумъязы.  Тегъёс: Вавож Удмуртия гуртвозёс гуртвозёсъяминистерство аран  